સુરત જિલ્લામાં ચકચાર મચાવનાર ટ્રિપલ મર્ડરનો આરોપી ગૌતમ ઉર્ફે ગોલ્ડન ગોયાણીની હત્યા તેના સાથી કિશન ખોખર, વેજા માડમ તથા એક અજાણ્યા શખ્સે ગત 20મી મેના રોજ કામરેજ તાલુકાનાં નવાગામ પોલીસ ચોકીની પાછળ શાકભાજી માર્કેટમાં કરી નાંખી હતી. આ હત્યા પ્રકરણમાં જિલ્લા એલ.સી.બી. પોલીસે પ્રથમ વેજા માડમ ત્યારબાદ કિશન ખોખરની ધરપકડ કરી હતી. ત્રીજો અજાણ્યો શખ્સ કોણ હતો તેની તપાસ કરતાં ઉત્સવ નામના યુવાનની સંડોવણી હોવાનું બહાર આવ્યું છે. અલગ અલગ વિસ્તારમાં તપાસ કરતાં પોલીસ ઉત્સવ નજીક પહોંચી હોવાનું જાણવા મળ્યું છે. જો કે આ બાબતે પોલીસ હજી ખૂલીને બોલવા તૈયાર નથી. તપાસ ચાલતી હોય પોલીસે મૌન ધારણ કર્યું છે.